**NÁRODNÁ RADA SLOVENSKEJ REPUBLIKY**

## VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS - 392/2018

**1047a**

**Spoločná správa**

**výborov Národnej rady Slovenskej republiky o výsledku prerokovania zákona z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1047)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania zákona z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 1047) .**

**I.**

Národná rada Slovenskej republiky schválila dňa 19. júna 2018 zákon, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí zo 4. júla 2018 č. 3084-2018-KPSR uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky.

Na základe toho predseda Národnej rady Slovenskej republiky rozhodnutím č. 1106 zo 6. júla 2018 podľa § 90 ods. 2 zákona o rokovacom poriadku Národnej rady Slovenskej republiky pridelil zákon z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 1047)** týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určil Výbor Národnej rady Slovenskej republiky pre vzdelávanie, vedu, mládež a šport a súčasne určil lehotu na jeho prerokovanie.

Výbory Národnej rady Slovenskej republiky prerokovali uvedený zákon v lehote určenej predsedom Národnej rady Slovenskej republiky.

**II.**

Prezident Slovenskej republiky vo svojom rozhodnutí zo 4. júla 2018 č. 3084-2018-KPSR v časti II, III a IV uviedol dôvody na vrátenie zákona a v časti V. navrhol, aby Národná rada Slovenskej republiky pri opätovnom prerokovaní schválila zákon s týmito zmenami:

1. V čl. I bode 1 sa vypúšťajú slová „§ 47 ods. 3, 6 až 9, 11, 12 a 18 až 20,“, slová „§ 50 ods. 3, 4 a 6, § 53 ods. 3, § 54b ods. 3, 6 a 8,“, slová „§ 76 ods. 8,“, slová „ deviatej časti,“, slová „§ 89 ods. 5, § 102 ods. 1 písm. b),“, slová „§ 105 ods. 3 druhej vety a ods. 6“, slová „a písm. f)“, slová „a písm. j)“, slová „a písm. e)“ a slová „písm. a) a“.
2. V čl. I sa vypúšťajú druhý bod, tretí bod, štvrtý bod, šiesty bod, siedmy bod, ôsmy bod, desiaty bod, dvanásty bod, trinásty bod, štrnásty bod, pätnásty bod, osemnásty bod, devätnásty bod, dvadsiaty bod, dvadsiaty prvý bod, dvadsiaty druhý bod, dvadsiaty piaty bod, dvadsiaty siedmy bod, dvadsiaty ôsmy bod, dvadsiaty deviaty bod, tridsiaty bod, tridsiaty prvý bod, tridsiaty druhý bod, tridsiaty tretí bod, tridsiaty štvrtý bod, tridsiaty piaty bod, tridsiaty šiesty bod, tridsiaty siedmy bod, tridsiaty ôsmy bod, tridsiaty deviaty bod, štyridsiaty prvý bod, štyridsiaty šiesty bod, štyridsiaty siedmy bod, štyridsiaty ôsmy bod, štyridsiaty deviaty bod, päťdesiaty bod, päťdesiaty druhý bod, päťdesiaty tretí bod, päťdesiaty štvrtý bod, päťdesiaty šiesty bod, päťdesiaty siedmy bod, päťdesiaty deviaty bod, šesťdesiaty bod, šesťdesiaty prvý bod, šesťdesiaty druhý bod, šesťdesiaty piaty bod, šesťdesiaty šiesty bod, šesťdesiaty siedmy bod, šesťdesiaty ôsmy bod, šesťdesiaty deviaty bod, sedemdesiaty bod, sedemdesiaty prvý bod, sedemdesiaty druhý bod, sedemdesiaty tretí bod, sedemdesiaty štvrtý bod, sedemdesiaty piaty bod, sedemdesiaty šiesty bod, sedemdesiaty siedmy bod, sedemdesiaty ôsmy bod, osemdesiaty bod, osemdesiaty prvý bod, osemdesiaty tretí bod, osemdesiaty štvrtý bod, osemdesiaty piaty bod, osemdesiaty siedmy bod, osemdesiaty ôsmy bod, osemdesiaty deviaty bod, deväťdesiaty tretí bod, deväťdesiaty štvrtý bod, deväťdesiaty šiesty bod, deväťdesiaty siedmy bod, stý bod, stotretí bod, stoštvrtý bod, stopiaty bod, stošiesty bod, stosiedmy bod, stoôsmy bod, stotrinásty bod, stosedemnásty bod, stodvadsiaty štvrtý bod, stotridsiaty piaty bod, stotridsiaty šiesty bod, stotridsiaty siedmy bod, stotridsiaty ôsmy bod, stotridsiaty deviaty bod, stoštyridsiaty bod, stoštyridsiaty prvý bod, stoštyridsiaty druhý bod, stoštyridsiaty tretí bod, stoštyridsiaty štvrtý bod, stoštyridsiaty piaty bod, stoštyridsiaty šiesty bod, stoštyridsiaty siedmy bod, stoštyridsiaty ôsmy bod, stopäťdesiaty prvý bod, stopäťdesiaty tretí bod, stopäťdesiaty štvrtý bod, stopäťdesiaty siedmy bod, stopäťdesiaty ôsmy bod, stopäťdesiaty deviaty bod, stošesťdesiaty bod, stošesťdesiaty prvý bod, stosedemdesiaty prvý bod, stosedemdesiaty druhý bod, stosedemdesiaty tretí bod, stosedemdesiaty štvrtý bod, stosedemdesiaty piaty bod, stosedemdesiaty šiesty bod, stosedemdesiaty siedmy bod, stosedemdesiaty ôsmy bod, stosedemdesiaty deviaty bod, stoosemdesiaty bod, stoosemdesiaty druhý bod, stoosemdesiaty tretí bod, stoosemdesiaty štvrtý bod, stoosemdesiaty piaty bod, stoosemdesiaty šiesty bod, stoosemdesiaty siedmy bod, stoosemdesiaty ôsmy bod, stoosemdesiaty deviaty bod, stodeväťdesiaty bod, stodeväťdesiaty druhý bod, stodeväťdesiaty tretí bod, stodeväťdesiaty ôsmy bod, dvestoôsmy bod a dvestodeviaty bod.

Doterajšie body sa primerane prečíslujú.

1. V čl. I doterajšom stodeväťdesiatom štvrtom bode ods. 5 písm. b) sa vypúšťajú slová „vydávaných podľa všeobecného predpisu o správnom konaní“.
2. Vypúšťajú sa čl. II, čl. III, čl. IV, čl. V a čl. VI.

Doterajší čl. VII sa označuje ako čl. II.

Vzhľadom na navrhovanú účinnosť zákona a najbližšiu plánovanú schôdzu Národnej rady Slovenskej republiky, ktorá sa má podľa Harmonogramu schôdzí Národnej rady Slovenskej republiky na rok 2018 uskutočniť až 11. septembra 2018, je potrebné v súlade s § 90 ods. 1 poslednej vety zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov zmeniť ustanovenie o účinnosti zákona.

**III.**

Výbory Národnej rady Slovenskej republiky prerokovali zákon z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1047) a k pripomienkam prezidenta uvedených v časti II zaujali tieto stanoviská:

## Ústavnoprávny výbor Národnej rady Slovenskej republiky na schôdzi výboru dňa 4. septembra 2018 uznesením č. 424 odporučil zákon schváliť.

## Výbor Národnej rady Slovenskej republiky pre vzdelávanie, vedu, mládež a šport na schôdzi výboru dňa 10. septembra 2018 uznesením č. 169 odporučil zákon schváliť a zmeniť ustanovenie o účinnosti zákona v znení tohto pozmeňujúceho návrhu:

1. V čl. I bode 208 § 113ah celom texte sa slová „1. septembra 2018“ nahrádzajú slovami „1. novembra 2018“ a slová „31. augusta 2018“ vo všetkých tvaroch slovami „31. októbra 2018“ v príslušnom tvare.
2. V čl. I bode 208 § 113ah ods. 5 sa v prvej vete slová „28. februára“ nahrádzajú slovami „30. apríla“, v druhej vete slovo „mája“ slovom „júla“ a v tretej vete slovo „augusta“ slovom „októbra“.
3. V čl. I bode 209 nadpise § 114d sa slovo „septembra“ nahrádza slovom „novembra“.
4. V čl. VII sa slová „147 až 210“ nahrádzajú slovami „147 až 161 a 163 až 210“, slová „septembra 2018 a“ slovami „novembra 2018,“, slovo „marca“ slovom „mája“ a na konci sa pripájajú tieto slová „a čl. I bodu 162, ktorý nadobúda účinnosť 1. septembra 2019“.

Bodom 1 sa technicky vykonáva aktualizácia dátumov s ohľadom na navrhovanú účinnosť 1. novembra 2018.

Bodmi 2 až 4 sa nevyhnutným spôsobom posúvajú dátumy v prechodných ustanoveniach v nadväznosti na zmenu účinnosti na zabezpečenie plynulého výkonu všetkých procesov.

V bode 4 sa osobitne posúva dátum účinnosti vo vzťahu k bodu 162, ktorý sa týka školného tak, aby k navrhovanej úľave pri vzniku povinnosti uhradiť školné došlo k začiatku (nasledujúceho) akademického roka. Súvisí to so skutočnosťou, že zákon o vysokých školách upravuje len „ročné školné“ a preto, ak by mala účinnosť tohto novelizačného bodu nastať inak ako k začiatku akademického roku možno očakávať komplikácie s aplikáciou v praxi, najmä,

* ak by študentovi vznikla povinnosť uhradiť ročné školné z dôvodu prekročenia štandardnej dĺžky štúdia od 1. 9. 2018 a novelizačný bod 162 by nadobudol účinnosť 1. 11. 2018, mohli by vzniknúť nejasnosti, či by mu povinnosť uhradiť školné zanikla, prípadne či by mal uhradiť len pomernú časť ročného školného, prípadne či by mu vysoká škola mala vrátiť pomernú časť uhradeného školného,
* prípadné nerovnaké postavenie študentov, pri ktorých by vysoká škola vydala rozhodnutie o školnom pred 1. 11. 2018 a študentov, pri ktorých by takéto rozhodnutie do 1. 11. 2018 nevydala,
* je potrebné zohľadniť, že školné možno uhrádzať aj inak ako jednorazovo, pričom pri prípadnom nadobudnutí účinnosti od 1. 11. 2018 by mohli vzniknúť nejasnosti, či by študent mal uhradiť len prvú splátku a ostatné nie.

**IV.**

## Gestorský výbor na základe stanovísk výborov prijal odporúčanie pre Národnú radu Slovenskej republiky hlasovať:

## o pripomienkach prezidenta Slovenskej republiky uvedených v časti II spoločne s odporúčaním gestorského výboru neschváliť;

## o pozmeňujúcom návrhu Výboru NR SR pre vzdelávanie, vedu, mládež a šport s odporúčaním gestorského výboru schváliť;

## o zákone z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1047) ako celku v znení pozmeňujúceho návrhu s odporúčaním gestorského výboru schváliť.

## Predmetná spoločná správa výborov Národnej rady Slovenskej republiky o prerokovaní zákona z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1047a) bola schválená uznesením gestorského výboru č. 176 z 10. septembra 2018.

## Výbor určil poslanca Ľubomíra Petráka za spoločného spravodajcu výborov. Súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov.

Bratislava september 2018

Ľubomír Petrák v. r.

predseda

Výboru NR SR pre vzdelávanie, vedu, mládež a šport